《梅花引·园林静》
宋代·佚名

园林静。萧索景。寒梅漏泄东君信。探春回。探春回。四时却被，伊信苦相催。江村畔。开烂熳。看看又近年光晚。绽芬芳。喷清香。寿阳宫里，爱学靓梳妆。夭桃红杏夸颜色。争似情怀雪中拆。冒严寒。冒严寒。游蜂戏蝶，莫作等闲看。故人别後知何处。春色岭头逢驿使。赠新诗。折高枝。楼上一声，羌管不须吹。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。